KTC จัดทริปกลางปี “ร้อยเรื่องเมืองพันปี วิถีสุวรรณภูมิ”
KTC จัดทริปกลางปี “ร้อยเรื่องเมืองพันปี วิถีสุวรรณภูมิ”
26 ส.ค. 2563

นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย จำกัด (มหาชน) หรือ KTC จัดกิจกรรมตอกย้ำความเป็นสถาบันการเงินไทยที่ร่วมส่งเสริมศิลปะวัฒนธรรมไทยผ่านกิจกรรมท่องเที่ยว “ร้อยเรื่องเมืองพันปี วิถีสุวรรณภูมิ” ชวนสื่อมวลชนเดินทางไปเยือนเมืองรอง สัมผัสเรื่องราวของ “สุพรรณบุรี” ในอีกแง่มุม จากจุดหมายที่บอกเล่าความเป็นมาของเมืองอู่ข้าวอู่น้ำอย่างสมบูรณ์ เริ่มจากสัมผัสวิถีชีวิตชาวนาและเรื่องราวน่ารู้ของข้าวที่ ศูนย์เรียนรู้วิถีชีวิตและจิตวิญญาณชาวนาไทย (นาเฮียใช้) รับฟังเรื่องราวของดินแดนสุวรรณภูมิ ศูนย์กลางการค้าทางทะเลของโลกยุคโบราณที่พิพิธภัณฑสถานแห่งชาติ อู่ทอง พร้อมชมโบราณสถานล้ำค่าในวัดพระศรีรัตนมหาธาตุ วัดคู่บ้านคู่เมืองสุพรรณบุรี โดยมี 3 วิทยากรผู้เชี่ยวชาญด้านศิลปวัฒนธรรมร่วมให้ข้อมูล เมื่อเร็วๆ นี้